text: Lokalsamfund føler sig truet
  11 maj 2010 kl. 15.45
  I Rinkenæs i Sønderborg Kommune føler de sig så truede, at hele lokalsamfundet tirsdag aften holder møde for at lægge en plan.
  Kommunen skal spare 300 mio. kr. - og der er bl.a. lagt op til, at Rinkenæs mister sin skole og børnehave.
  Spareforslaget går ud over seks børnehaver i kommunen. De skal lukkes - og børnene skal skifte til andre børnehaver. I Rinkenæs er der lagt op til at børnene fra Børnehuset Rinkenæs skal til Egernsund - seks kilometer væk.
  På mødet vil forældre fra børnehave, skole og byens foreninger forsøge at lægge en slagplan for, hvordan de kan påvirke politikerne. 
  TV SYD er med til mødet og hører, hvad de mange utilfredse forældre og borgere vil gøre.
  